Sy oorwinning is verseker; ons grootste hoop - www.bybelkennis.co.za
by Coen Slabber · Published 04/08/2015 · Updated 14/07/2015
With intentional love, time, and commitment, your family can thrive in a joy and strength you didn’t know was possible – Bill Hybels
Hoe kan ons God dank as ons in die moeilikheid is, as ons lewens moeilik is? Wees in alle omstandighede dankbaar, want dit is wat God in Christus Jesus van julle verwag (1 Tessalonisense 5:18). Hoe kan ons dit doen as jou dokter vir jou sê dat jy kanker het? Hoe kan jy dankbaar wees as jy jou werk verloor? Hierdie is moeilike – selfs tragiese – dinge.
Die enigste manier om ons hoop lewend te hou, is deur elke dag in die lig van God se ewige plan en doel te leef. Daarom is dit so belangrik om die Bybel te lees en te ken. As ek weet wat God vir die toekoms beplan het, gee dit vir my hoop vir vandag.
Die Ou en Nuwe Testamente is vol beloftes van Christus se wederkoms. Die doel van Bybelse profesie is nie om ons nuuskierigheid tevrede te stel nie. Nee, God praat met sy mense oor die toekoms sodat ons sy ewige einddoel kan sien. As ek God se plan vir die toekoms, wat besig is om te ontvou, sien, bemagtig dit my om met hoop te lewe.